recursal/SuperWikiNEXT-32B huggingface dataset:
Wikidata Paulus Katenin
Res apud Vicidata repertae:Paulus Katenin: imagoPaulus Katenin: imago
*Nativitas*: 22 Decembris 1792; Gubernium Costromense  
*Obitus*: 4 Iunii 1853; Gubernium Costromense  
*Patria*: Imperium Russicum  

**Officium**

*Munus*: linguista, poëta, Interpres, criticus litterarum  

**Paulus Alexandri filius Katenin** (Russice *Павел Александрович Катенин*), die 11 Decembris anno 1792 in *Šaëvo* natus et die 23 Maii anno 1853 ibidem mortuus, fuit poeta, interpres et criticus litterarum Russicus.

Vita
----

In *Šaëvo* villa sua educatus, ab anno 1806 Petropoli in ministerio publicae institutioni moderandae munus sustentabat. Nicolao Gnedič, Constantino Batjuškov, Alexio Olenin, Alexandro Šachovskoj familiaris erat. Ab anno 1810 in cohorte praetoria Transfigurationis militiam gerebat. Belli Patrii contra Napoleonem particeps, proelio Vorotunensi aliisque pugnis fortiter pugnabat, quarum ipse proelium Kulmense(ru) praecipue memoria tenebat et in epitaphio sibi conscripta memorari iussit. Ab anno 1816 Foederis Salutis socius. Anno 1822 e Petropoli in villam suam emissus est. Annis a 1833 ad 1838 in Caucaso militiam gerebat; postea iterum in *Šaëvo* revertit. Curriculo ab equis furentibus fracto mortuus est.

Opera
-----

Praeter opuscula lyrica carminibus epicolyricis famosus erat, quorum «Наташа» (*Natalia*), «Убийца» (*Interemptor*), «Леший» (*Silvanus*) anno 1815 edita sunt, anno 1816 «Ольга» (*Helga*), *Lenorae* Godefridi Bürger versio libera, quae composita est, ut *Ludmilae* Basilii Žukovskij discrepet. *Andromachen* tragoediam composuit. Operum posteriorum poemata magna «Княжна Милуша» (*Miluša ducis filia*) et «Инвалид Горев» (*Gorev causarius*), pentametro Russico compositus, minime omittenda sunt.

Multas tragoedias vertit, quarum *Ariadne* Thomae Corneille, *Le Cid* fratris eius, Ioannis Racine nonnullae nominari possunt. Vergilii eclogam primam Russice vertit. E Bione, Dante, Ariosto, Goethio, Schillero, Ioanne Herder et Iacobo Macpherson aliqua Russice vertit. *Studiosum* comoediam cum Alexandro Griboedov composuit.

«Размышления и разборы» (*Meditationes et recognitiones*) opus Pauli Katenin criticum pluria iudicia litteraria habent. Latine bene sciebat, ut ex eo libro constat.

Notae
-----

1. ↑  Calendario Iuliano, scilicet 22 Decembris Gregoriano.
2. ↑  Шаёво, vicus circuli Kologrivensis gubernii Costromensis.
3. ↑  Calendario Iuliano, scilicet 4 Iunii Gregoriano.
4. ↑  A. Springhetti. *Quibus modis res novae Latinae sint interpretandae*, in: Latinitas, 1 (1953), p. 60.
5. ↑  S. Ivaškovskij, *Lexicon Rossico-Latinum*, s.v. *гвардия, полк*.

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия |
| Otto |
| --- |
| Otto III (imperator) |
| Genus | Masculinum |
| Origo | Germanica |
| Significatio | "opes" |
| Index praenominumPaginae in "Otto" ineuntes |

**Otto** est nomen et praenomen masculinum a praefixo nominum Germanicorum *ot-* sumptum (velut in *Otfrido*, *Othocaro*, *Otmaro*), quo *opes* vel *bona* significantur. Quod nomen cum cognominis *Otho* Romani simillimum sit, inde ab imperatoribus eius nominis, saeculo decimo undecimoque qui fuerunt, Latine per illud cognomen reddi solet. Apud Christianos Catholicos Romanos, dies 30 Iunii est festus Sancti Othonis Bambergensis.

Qui hoc nomen habuerint
-----------------------

* Otto (rex Bavariae)
* Ioannes Adam Otto Bütschli

### Imperatores Sacri Romani Imperi

* Otto I
* Otto II
* Otto III
* Otto IV

Qui hoc praenomen habuerint
---------------------------

* Otto Braun
* Otto Colonna, verum nomen papae Martini V
* Otto de Habsburgo
* Otto Dibelius
* Otto Robertus Frisch
* Otto Frisingensis
* Otto Gross
* Otto Immisch
* Otto Ineichen
* Otto Knöpfer
* Otto Meißner
* Otto Preminger
* Otto Schmidt
* Otto Schmied
* Otto Strasser
* Otto Wels
Otto Bauer, anno 1919
**Otto Bauer** (natus die 5 Septembris 1881 Vindobonae, mortua die 4 Iulii 1938 Lutetiae) erat Austriacus politicus, democraticus socialis et illustrissimus repraesentans sic dicti Austromarxismi.

Vita
----

*Nationalitätenfrage und die Sozialdemokratie*, 1924
Filius iudaei fabricatoris textilium studuit iuris scientiam Vindobonae (promotio anno 1906 facta est). Membrum erat alae sinistrae Socialium democraticorum Austriacorum (SDAP). Hoc tempore operam dedit etiam in Libera associatione academicorum socialium democraticorum, quae schola institutum scientificum Austromarxismi fuit, una cum aliis consortibus ut Maximilianus Adler, Carolus Renner, Rudolphus Hilferding et Fridericus Adler. Illorum erat emolumentum marxismi quod attinet ad historiae interpretationem. Haec omnia fiebant in Austria-Hungaria, statu multorum populorum; inde eius maximum scriptum opus erat liber praetitulatus *Die Nationalitätenfrage und die Sozialdemokratie* (1907). In hoc libro patefit thesis Ottonis Bauer quod oportet res novas nationales ante res novas sociales esse. Id contrarium maximum thesibus Vladimiri Lenin fuit.

Anno 1907 cum Carolo Renner condidit theoreticum periodium "Der Kampf" quod nuncupatur et operam nabat in redactione Vindobonensium commentorium socialium democraticorum nomine "Arbeiterzeitung". Cum liberatus esset e Russia (ubi erat captivus militaris quattuor per annos) et Respublica in Austria proclamata esset, Bauer voluit patriam suam partem Germaniae fore. Tamquam statalis scriba in ministerio ab exteris negotiis (inter Novembrem 1918 et Iulium 1919) etiam subsignavit protocollum secretum de integranda Austria. Quoniam consilium frustra fuit recessit ab officio eo. Usque ad annum 1933 legatus erat in consilio publico et multum valebat pro cursu Socialis democraticae factionis (SDAP): notae erat cum eius orationes eximiae tum eius universalis eruditio. Magni momenti erant ideae Ottonis Bauer in Programmate Lentiensi ellaborando (anno 1926). Post tumultus Februarios qui dicuntur (mense Februario 1934 Vindobonae praesertim) exilium petit in Bohemia, tunc in Francia ubi et obiit.

Alia opera magni ponderis
-------------------------

* Das arbeitende Volk und die Nationalitätenfrage (1911)
* Der Weg zum Sozialismus (1913)
* Die österreichische Revolution (1923)
* Der Aufstand der österreichischen Arbeiter (1934)

Fons
----

Eschenhagen, Wieland: "Bauer, Otto", apud: *Microsoft Encarta 2007 Enzyklopädie*, Microsoft Corporation, 2006 (DVD)

Ministri rerum externarum Austriaci 1918–1938

|  |  |
| --- | --- |
|  |  |
| Victor Adler • Otto Bauer • Carolus Renner • Michael Mayr • Iohannes Schober • Gualterus Breisky • Leopoldus Hennet • Alfredus Grünberger • Henricus Mataja • Rudolphus Ramek • Ignatius Seipel • Ernestus Streeruwitz • Iohannes Schober • Ignatius Seipel • Iohannes Schober • Carolus Buresch • Engelbertus Dollfuß • Stephanus Tauschitz • Egon Berger-Waldenegg • Curtius Schuschnigg • Guido Schmidt • Gulielmus Wolf
*Opus geopoliticum**Capsae cognatae:* Cancellarii Austriae • Ministri rerum externarum 1945– |
|  |
Wikidata Gaius Vettius Cossinius Rufinus
Res apud Vicidata repertae:
*Nativitas*: 3. saeculum;   
*Obitus*: 4. saeculum;   
*Patria*: Roma antiqua  

**Officium**

*Officium*: Senator Romanus, praefectus Urbi  
*Munus*: politicus  

**Familia**

*Genitores*: Gaius Vettius Gratus; Cossinia  
*Coniunx*: Petronia Probiana  
*Proles*: Vettius Rufinus, Vettius Iustus, Vettia  

**Gaius Vettius Cossinius Rufinus** (quando natus sit, quando mortuus, nescimus) senator Romanus saeculi tertii et quarti erat.

Cursus honorum
--------------

Anno 306 proconsul Achaeae electus est, sed propter Maxentii usurpationem magistratum adire non potuit. Itaque annis proximis annis *curator Viae Flaminiae*, *curator alvei Tiberis* et *corrector Venetiae et Histriae*, *Tusciae et Umbriae* atque *Campaniae* erat. Maxentio victo Vettius Rufinus *amicus Augustorum* factus est, quod Constantinus in gratiam senatorum venire voluit: 20 Augusti 315 - 4 Augusti 316 praefectus urbi Romae erat. Anno 316 Rufinus et consul ordinarius erat. Verisimile est eum propinquum consulis anni 323 Vetii Rufini fuisse.

Notae
-----

1. ↑  Dietmar Kienast, Der römische Staat II, Stuttgardiae 1997, p. 501

|  |  |  |
| --- | --- | --- |
| Antecessores: **Imp. Caesar Flavius Valerius Constantinus Augustus IV et Imp. Caesar Valerius Licinianus Licinius Augustus IV**  |  **Consul** 316cumAntonio Caecinio Sabino | Successores: **Ovinius Gallicanus et Caesonius Bassus**  |
Tabula dextra diptychi Flavii Felicis, consulis Populi Romani
**Flavius Felix** sive **Flavius Constantius Felix** (natus saeculo 4, necatus anno 430) fuit dux militum et dirigens politicus Imperii Romani partis Occidentalis.

Familia
-------

Flavius Felix filius erat Ennodii, qui anno 395 proconsul Africae fuit.

Eius uxor erat Padusia Flavia Agricola. Eius filius Flavius Magnus Narbonnensis (circa 405-475) fuit anno 460 etiam consul. Inter alios liberos commemorantur: Felix Ennodius (400-461) et Constantinius.

Cursus honorum
--------------

Anno 425 *magister utriusque militiae* atque patricius nominatus est. Anno 430 Flavius Aetius eum interfici imperavit. Notus est, quia pars dextra diptychi consularis cum sua imagine quem, secundum consuetudinem scalpi curavit anno 428, consule facto, adhuc servatur.

Lectu digna
-----------

* Sidonius Apollinaris, *The Letters of Sidonius* (Oxford: Clarendon, 1915), pp. clx-clxxxiii
* Christian Settipani, *Les Ancêtres de Charlemagne* (France: Éditions Christian, 1989).
* Christian Settipani, *Continuité gentilice et continuité familiale dans les familles sénatoriales romaines à L'époque imperiale, mythe et réalite*, Addenda I - III (mense Iulio 2000- octobri 2002) (n.p.: Prosopographica et Genealogica, 2002).


|  |  |  |
| --- | --- | --- |
| Antecessores: **Flavius Hierius et Flavius Ardaburius**  |  **Consul** 428cumFlavio Tauro | Successores: **Flavius Florentius et Flavius Dionysius**  |
**Gaius Valerius L.f. Potitus Volusus** (quando natus, quando mortuus sit, nescimus) vir publicus Romanus saeculi quinti a.C.n. fuit.

Familia
-------

Pater eius Lucius Valerius P.f. Poplicola Potitus consul 449 a.C.n. fuit, frater Lucius Valerius L.f. Potitus anno 414 tribunus militum consulari potestate.

Cursus honorum
--------------

Ipse primo anno 415 tribunus militum consulari potestate electus est. Collegae tum Publius Cornelius Cossus, Quintus Quinctius Cincinnatus, Gnaeus Fabius Vibulanus erant. Hoc anno bellum Veiorum religione dilatum, Aequorum clade ab eis trennio accepta prohibitum est. Domi de coloniis Bolarum atque Labicorum decudendis cum tribuno plebis Lucio Decio iurgatum est. 

Anno 410 consul erat cum Manio Aemilio Mam.f. Mamercino collega. Tum Aequos vicit et ovans in urbem rediit. 

Anno 407 a.C.n. iterum tribunus militum fuit, tum cum Lucio Furio L.f. Medullino, Gnaeo Fabio Vibulano et Gaio Servilio P.f. Ahala. Eo anno cum Veientibus de pace agebatur, in Volscis clades accepta est.

Anno 404 denique tribunus militum III erat. Collegae electi erant: Manius Sergius L.f. Fidenas, Publius Cornelius M.f. Maluginensis, Gnaeus Cornelius P.f. Cossus, Kaeso Fabius M.f. Ambustus atque Spurius Nautius Rutilus fuerunt. Hoc anno Volsci a Romanis victi et Artena oppidum Volscorum oppugnata atque capta est.

Notae
-----

1. ↑  Titus Livius, ab urbe condita, IV 49,1-6
2. ↑  op. cit. IV 53
3. ↑  op cit. IV 57,12-58,5
4. ↑  op. cit. IV 61,4-11

|  |  |  |
| --- | --- | --- |
| Antecessores: **Marcus Papirius Mugillanus (Atratinus) et Spurius Nautius Rutilus**  |  **Consul** 410 a.C.n.cumManio Aemilio Mam.f. Mamercino | Successores: **Gnaeus Cornelius A.f. Cossus et Lucius Furius L.f. Medullinus II**  |
*Vide etiam paginam discretivam:* Fanum Sancti Fidelis (discretiva)


Wikidata Commune Sancti Fidelis (Italia)
Res apud Vicidata repertae:
*Civitas*: Italia  
*Locus*: 45°58′0″N 9°5′0″E  
*Numerus incolarum*: 1 832  
*Zona horaria*: UTC+1, UTC+2  

**Gestio**

*Procuratio superior*: Vallis Intelvina Media  

**Geographia**

*Superficies*: 11.21 chiliometrum quadratum  

**Tabula aut despectus**

Commune Sancti Fidelis (Italia): situsCommune Sancti Fidelis (Italia): situs
Despectus in Sanctum Fidelem
**Commune Sancti Fidelis** (Italiane *San Fedele Intelvi*) est oppidum Italiae et municipium, circiter 1 450 incolarum, in regione Langobardia et in provincia Novocomensi situm. Incolae *Fidelenses* appellantur.

Geographia
----------

Coommune Sancti Fidelis est parvum oppidum in Italia, et quidem in valle Intellavina ad limitem Italiae et Helvetiae.

Fractiones
----------

* *Erbonne*,
* *Orimento*.

Nexus interni
-------------

* Langobardia (*regio*),
* Provincia Novocomensis,
* Vallis Intelvi seu Vallis Intelvina (*terra*),
* Novum Comum (*urbs*),
* Vallis Intelvina Media (*municipium*).

Notae
-----

1. ↑  *Atti della visita pastorale Diocesana* di F. Felice Ninguarda. Parte seconda. Como, 1895-1898, p. 273.

Nexus externi
-------------

* Pagina officialis


|  |  |
| --- | --- |
|  | **Vicimedia Communia** plura habent quae ad **Commune Sancti Fidelis** spectant. |

Pinacotheca
-----------

* Fines municipii in provincia Novocomensi.Fines municipii in provincia Novocomensi.
**Flavius Faustus Albinus iunior** (natus saeculo 5, mortuus post annum 522) vir publicus Romanus sub regno Theodorici regis fuit.

Familia
-------

Faustus Albinus e gente nobili Decia ortus est. Pater eius Flavius Caecina Decius Maximus Basilius Iunior (consul 480) erat, fratres Flavius Avienus Iunior (consul 501), Flavius Theodorus (consul 505) et Flavius Inportunus Iunior, qui anno 509 consulatum gessit. Faustus Albinus uxorem Glaphyriam duxit.

Cursus honorum
--------------

Anno 493 consulatum gessit una cum Flavio Eusebio II in oriente. Anno 500 ecclesiam Sancti Petrii in Via Tiburtina construxit, XXVII milia passuum a Roma sitam. Quam ecclesiam Symmachus dedicavit. Annis 500 - 503 praefectus praetorio Italiam administravit. Anno 503 *patricius* fuit. Anno 508 Ravennae in aula regis Theodorici erat. Anno 507 vel 509 cum fratre Aviano praeses factionis prasini factus est et ei novos pantomimos donavit. Anno 507 vel 511 ei concessum est, ut aedificia Romae repararet. Anno 519 legatus Hormisdatis papae Constantinopolim iter fecit, ut schisma inter ecclesias Occidentis et Orientis finiret. Paulo post proditionis accusatus est, quod cum Iustino I imperatore Orientali contra Theodoricum regem coniuravisset. Defendebat eum Boethius, qui autem ipse accusatus atque anno 524 vel 525 supplicio affectus est.

Legenda
-------

* Jones, Arnold Hugh Martin, John Robert Martindale, John Morris, "Caecina Decius Albinus iunior (8)", The Prosopography of the Later Roman Empire, volume 2, Cambridge University Press, 1992, ISBN 0521201594, pp. 51 - 52.

Notae
-----

1. ↑  Magnus Felix Ennodius, Ep. II 22
2. ↑  Cassiodorus, Variae I 20

|  |  |  |
| --- | --- | --- |
| Antecessores: **Imp. Caesar Flavius Anastasius Augustus (in oriente) et Flavius Rufus (in occidente)**  |  **Consul** 493cumFlavio Eusebio II | Successores: **Flavius Turcius Rufius Apronianus Asterius et Flavius Praesidius**  |
Concelebratio anni novi Sinici Seattli in Cibitatibus Foederatis habita.
Festum anni novi Sinici Mancunii habitum.
**Festum anni novi Sinici** (Sinice translaticio 新春佳節, simplificato autem 新春佳节, litteras Pinyin xīnchūnjiājié, ad litteram *veris festum*) est concelebratio initii anni novi secundum calendarium lunisolare translaticium Sinicum. 

Hoc festum concelebratur leonis saltationibus, pyrotechnicis, familiae conventibus et cenis, amicorum cognatorum visitationibus, involucrorum rubrorum dationibus, et rubris ornamentis poemata, phrases, vel verba auspicia ostendentibus.

Festum secundum traditionem 15 dies durat, cum in Festo laternarum desinit. Publice celebratur in continente Sinico, Taivania, Hongcongo, Singapura, Macao, Malaysia, Indonesia, Vietnamia, et Bruneio, sed hae civitates solos primos duos aut tres festi dies legibus festum publicum habent.

Dies anni novi Sinici et initum festi secundum calendarium Gregorianum in annos variat, sed festum (et annus novus) semper incepit in secundo aut tertio novilunio post brumam. Anno Gregoriano 2013 exempli gratia annus novus Sinicus 4711 incepit die 10 Februarii.

| Animal | Ramus | Dies anni novi Sinici in calendario Gregoriano |
| --- | --- | --- |
| 鼠 Shǔ Ratus | 子 Zǐ | 1996-02-19 | 2008-02-07 | 2020-01-25 |
| 牛 Niú Bos | 丑 Chǒu | 1997-02-07 | 2009-01-26 | 2021-02-12 |
| 虎 Hǔ Tiger | 寅 Yín | 1998-01-28 | 2010-02-14 | 2022-02-01 |
| 兔 Tù Lepus | 卯 Mǎo | 1999-02-16 | 2011-02-03 | 2023-01-22 |
| 龍 Lóng Draco | 辰 Chén | 2000-02-05 | 2012-01-23 | 2024-02-10 |
| 蛇 Shé Serpens | 巳 Sì | 2001-01-24 | 2013-02-10 | 2025-01-29 |
| 馬 Mǎ Equus | 午 Wǔ | 2002-02-12 | 2014-01-31 | 2026-02-17 |
| 羊 Yáng Caper | 未 Wèi | 2003-02-01 | 2015-02-19 | 2027-02-07 |
| 猴 Hóu Simia | 申 Shēn | 2004-01-22 | 2016-02-08 | 2028-01-27 |
| 雞 Jī Gallus | 酉 Yǒu | 2005-02-09 | 2017-01-28 | 2029-02-13 |
| 狗 Gǒu Canis | 戌 Xū | 2006-01-29 | 2018-02-16 | 2030-02-03 |
| 豬 Zhū Porcus | 亥 Hài | 2007-02-18 | 2019-02-05 | 2031-01-23 |
**Communicatio interculturalis** est disciplina quae circa dialogum atque conversationem inter dissimilis stirpis homines vertitur, eo proposito recens exculta (potissimum inde ab altera saeculi XX dimidia parte), ut dissensiones atque errores, qui variarum civitatum variorumque mentis habituum et cultuum civilium hominibus inter se communicantibus et cooperantibus fieri solent, minuerentur atque mutua intellegentia augeretur. Hac nostra aetate, qua permulti homines terram suam relinquunt et in aliam migrant necnon conflictiones inter cultus civiles ac modos vivendi diversos saepius vehementiusque apparent, communicatio interculturalis magnum pondus acquisivit; non est tamen obliviscendum eius momentum in re diplomatica, in qua commercia inter civitates faciliora ea reddere potest.

Nexus externi
-------------

* Discipuli communicationi interculturali apud quandam universitatem Italicam studentes de ea disciplina loquuntur

Nexus interni
-------------

* Dies mundialis diversitatis culturalis ad dialogum progressumque promovendos
* Diversitas culturae
* Lingua auxiliaris internationalis
* Multilinguismus
* Paedagogia interculturalis
* Scholastici internationales
***Jurassic Park: Operation Genesis*** est gestionis ludus computatralis vel televisificus e commenticio pellicularum *Jurassic Park* a Stephano Spielberg factarum mundo inspiratus. Apud Blue Tongue Entertainment programmatus et ab Universal Interactive editus, ludus anno 2003 publicatus est pro Windows, PlayStation 2 et Xbox.

Modus ludendi
-------------

Modus ludendi haud multum differt a simulationis ludis ut *Theme Park (ludus computatralis)* vel series *RollerCoaster Tycoon*. Lusori imprimis insula informanda, postea ibi statuendum invisentes accepturum aedificium est. Deinde augendum gerendumque est consaeptum oblectaminum. At proponuntur etiam varia definito tempore complenda munera. Diversis instrumentis fruendo, opus est:

* ut vivarium melius fungatur nova invenire
* dinosauriorum fossilia inquirere
* invisentium securitatem augere
* munditiae ministros gerere
* vivarii oblectamenta augere
* dinosauria proferre

Iohannis Hammond lusorem de praecipuis vivarii periculis monet (irratus dinosaurus, turbo ventorum, aeger dinosaurus...).

Si lusor omnia munera complebit, alter modus ludendi reserabitur, "situs B" nomine, in quo secundam seriei imitari potest pelliculam: *The Lost World : Jurassic Park*, a Stephano Spielberg anno 1997 factam. Huius modi scopum in delectatione constat adspectandorum libere viventium dinosaurorum (infinita pecunia, nullis saeptis, etc.).

Species praesentes
------------------

Viginti quinque species in toto praebentur:

Parva carnivora:

* *Albertosaurus*
* *Ceratosaurus*
* *Dilophosaurus*
* *Velociraptor*

Magna carnivora:

* *Acrocanthosaurus*
* *Allosaurus*
* *Carcharodontosaurus*
* *Spinosaurus*
* *Tyrannosaurus*

Parva herbivora:

* *Dryosaurus*
* *Gallimimus*
* *Homalocephale*
* *Kentrosaurus*
* *Pachycephalosaurus*
* *Styracosaurus*

Magna herbivora:

* *Ankylosaurus*
* *Brachiosaurus*
* *Camarasaurus*
* *Corythosaurus*
* *Edmontosaurus*
* *Ouranosaurus*
* *Parasaurolophus*
* *Stegosaurus*
* *Torosaurus*
* *Triceratops*

Nexus interni
-------------

* Vivarium Iurassicum
* Zoo Tycoon: Dinosaur Digs
* Dino Island (ludus computatralis)
* Tropico (ludus computatralis)

Nexus externi
-------------

* *Jurassic Park: Operation Genesis* in Gamekult.com
Wikidata Hermannus Ehlers
Res apud Vicidata repertae:Hermannus Ehlers: imagoHermannus Ehlers: imago
*Nativitas*: 1 Octobris 1904; Berolinum  
*Obitus*: 29 Octobris 1954; Oldenburgum  
*Patria*: Germania  

**Officium**

*Officium*: legatus Dietae Foederalis Germaniae, legatus Dietae Foederalis Germaniae, President of the Bundestag  
*Munus*: politicus  

**Consociatio**

*Factio*: Christiana Democratica Unio Germaniae  

**Memoria**

*Laurae*: magna crux insignis meriti Reipublicae Foederatae Germaniae  

**Hermannus** (Theodisce *Hermann*) **Ehlers** (natus 1 Octobris 1904 Berolini, mortuus 29 Octobris 1954 Oldenburgi) vir publicus Germaniae et sodalis Christianae Democraticae Unionis Germaniae (CDU) erat.

Iuventus et munus
-----------------

Pater eius adiutor cursus publici fuit. Berolini maturitatem adeptus est et ab anno 1922 in Alma Universitate Humboldtiana Berolinensi et Bonnae iurisprudentiae studebat. Primam probationem accepit et anno 1929 doctor iurisprudentiae promotus est. Secundam probationem accepit et ab anno 1931 consiliarius iuris ecclesiae evangelicae fuit.

Tempus Nazistarum
-----------------

Anno 1933 - 1934 Köhler consiliarius iuris Steglicii regionis Berolini fuit. Deinde dimissus et Nazista quidam in eius locum positus est. Tum causidicus laborabat et reos Ecclesiae Confitentis defendebat. Anno 1936 iudex factus anno 1939 iterum dimissus est, quod ecclesiam confitentem audiuvisset. Anno 1940 miles factus est et Bello Orbis Terrarum II postremo succenturio interfuit.

Cursus honorum
--------------

Post Bellum finitum ab anno 1946 sodalis CDU fuit. Magistratibus diversis ei oblatis tamen consiliarius ecclesiae evangelicae Oldenburgi fiebat. Ab anno 1949 ad usque mortem Ehlers legatus Dietae Foederalis Germaniae erat. 19 Octobris 1950 Ehlers successor Erici Köhler praeses Dietae Foederalis electus est. Anno 1953 iterum electus 29 Octobris 1954 morbo inopinato aegrotus Oldenburgi mortuus est.

Nexus externi
-------------

|  |  |
| --- | --- |
|  | **Lexica biographica:**  • Deutsche Biographie |

Praesides Dietae foederalis Germaniae

|  |  |
| --- | --- |
|  |  |
| Ericus Köhler · Hermannus Ehlers · Eugenius Gerstenmaier · Kai-Uwe de Hassel · Annemaria Renger · Carolus Carstens · Ricardus Stücklen · Rainer Barzel · Philippus Jenninger · Rita Süssmuth · Volfgangus Thierse · Norbertus Lammert |
|  |
**Hermannus Weller** (natus Gamundiae die 4 Februarii 1878; mortuus Tubingae die 9 Decembris 1956) fuit poeta Theodiscus Lingua Latina nova scribens.

Vita
----

Universitate Tubingae philologiae classicis studebat et annis 1913 ad usque 1931 in oppido Ellwangen magister gymnasii docuit. Anno 1930 habilitatus est et ab anno 1931 etiam professor Indologiae Universiatis Tubingae et socius Academiae Regiae Disciplinarum Nedelandicae factus est. Litterarum Latinae peritus et duodeciens nummum aureum Certamen poëticum Hoeufftianum ceperet.

Elegia *Y*
----------

Anno 1936 Latinam scripsit elegiam *Y*, quacum in certamini Hoeufftiano Universitatis Amstelodamiensis interfuit. Nummum aureum anno 1937 addictum est. Quod factum stupendum est, quia id, de quo agitur, in ea elegia contra ideologiam rassismi et violentiam antisemitismi, sicut "Nox crystallorum" se direxit. 

### Versus 125–156

```
  Tum sic incipit A: "Animos attendite, cives:
     Grammaticus (—tremui!—), credite, noster amat.
  
  Noster amat Latio—pudor est—non nomine dignam
     Quaeque peregrinos praeferat ipsa sonos.
  
  Sic ergo malus iste potest corrumpere mores!
     Perdidit iste viros et muliebre genus.
  
  Fecit, ut ille bibo vapidum proflaret Iacchum
     In nostros, media carmina nocte legens.
  
  Sed tamen hoc levius (—tulimus graviora, Quirites—);
     Est aliud, quod nos dira timere iubet.
  
  Sermonem studet hic sensim vitiare Latinum:
     Publica res agitur vitaque nostra, viri!
  
  Nec, quia sacra lues nondum pervenit ad ima
     Viscera, securi spernite tale malum:
  
  Saepe levis raptim creverunt semina morbi
     Corporaque horrendae tota dedere neci;
  
  Saepe latens scintilla feros surrexit in ignes
     Inque suos cineres procubuere domus.
  
  Ne morer exemplis, memoro pro pluribus unum:
     Te quoque turbari tu, Tiberine, doles.
  
  Qui Tiberis Latio celebrari nomine gaudes,
     Thybridis impura voce notatus oles.
  
  Haec si pernicies vel sancta vocabula tangit,
     Verborum plebem qualia fata manent?
  
  Nec parat insidias tantum: nos despicit omnes;
     Iactat enim patriam conspicuumque genus.
  
  Graeculus est sane: φιλός, calvusque levisque,
     Vox vero querulum vixque virile sonat.
  
  Nec iam plura noto: gravis est manifestaque culpa;
     Est vestrum poenae constituisse genus.
  
  Cedimus hoc vobis nostro de iure, Quirites:
     Hic sensum populi iudiciumque sequar."
```

Opera
-----

* Weller, Hermann. 1946. *Carmina Latina.* Altera editio. Tubingae.

Nexus externi
-------------

* Hermanni Weller carmina Latina in *Bibliotheca Augustana*
Wikidata Roslaulia
Res apud Vicidata repertae:Roslaulia: insigneRoslaulia: insigne
*Civitas*: Russia  
*Locus*: 53°56′57″N 32°51′25″E  
*Numerus incolarum*: 50 112  
*Zona horaria*: UTC+3  
Situs interretialis  
*Nomen officiale*: Рославль
**Gestio**

*Procuratio superior*: Roslavlsky District  

**Geographia**

*Superficies*: 43 chiliometrum quadratum  

**Coniunctiones urbium**

*Urbes gemellae*: Krychaw  

**Roslaulia** (Russice *Рославль, Roslavl’*) est urbs in regione Smolenscensi Foederationis Russicae, ad flumen *Ostior* sita. Circa 49 milia incolarum anno 2020 habet. 

Monasterium Transfigurationis Roslauliae

Historia urbis
--------------

Urbs, primo *Rostislavia* (de nomine *Rostislaus*) nominata, anno 1137 a Rostislao Mstislai filio duce Smolenscensi condita est. Vitoldo regnante Lituaniae vectigalia ferre incepit. Anno 1522 Moscoviae adiuncta est.

Notae
-----

1. ↑  Antonii Possevini *de Moscovia*, 1587, p. 102.

Nexus externi
-------------

|  |  |
| --- | --- |
|  | **Situs geographici et historici:** *Locus*: 53°56′57″N 32°51′25″E • *GeoNames* • Большая российская энциклопедия |


|  |  |
| --- | --- |
|  | **Vicimedia Communia** plura habent quae ad **Roslaulia** spectant. |
Periodici *Mundi artis* titulus anni 1899, a Maria Iakunčikova pictus
***Mundus artis*** (Russice *Мир искусства / Mir iskusstva*) fuit societas pictorum Russica et periodicum, quod a societate edebatur. 

Ab Alexandro Benois et Sergio Diagilev condita est anno 1898, ut saeculi XVIII artes renovarent et vias novas, generi florali propiores, quaererent. Pictores *Mundi artis* Constantinus Somov, Leo Bakst, Valentinus Serov, Michael Nesterov, Ioannes Bilibin, Ioannes Ciągliński. Anna Ostroumova, Maria Iakunčikova aliique fuerunt. Usque ad annum 1904 *Mundus artis* florebat; anno 1910 iterum societas huius nominis (praeside Nicolao Roerich) instituta est, quae interdum *Mundi artis* priori parum similis esse putatur. Usque ad annum 1927 *Mundus artis* secundus exsistebat.

Notae
-----

1. ↑  Haec appellatio a Vicipaediano e lingua indigena in sermonem Latinum conversa est. Extra Vicipaediam huius locutionis testificatio vix inveniri potest.

Nexus externi
-------------

|  |  |
| --- | --- |
|  | **Lexica biographica:**  • Большая российская энциклопедия • Encyclopædia Britannica |
*Vide etiam paginam discretivam:* Villa Nova


Wikidata Villanova Augustensis
Res apud Vicidata repertae:Villanova Augustensis: insigneVillanova Augustensis: insigne
*Civitas*: Italia  
*Locus*: 45°42′9″N 7°12′27″E  
*Numerus incolarum*: 1 275  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Vallis Augustana  

**Geographia**

*Superficies*: 8.8 chiliometrum quadratum  
*Territoria finitima*: Aimivilla, Inter Aquas, Savarantia Vallis, Arvarium, Fanum Sancti Nicolai Augustensium, Fanum Sancti Petri Augustensium  

**Coniunctiones urbium**

*Urbes gemellae*: Aigueblanche  

**Tabula aut despectus**

Villanova Augustensis: situsVillanova Augustensis: situs
Villanova Augustensis
**Villanova Augustensis** (alia nomina:*Villa Nova Augustensis*) (hodie vulgo *Villeneuve*; *Villanova Baltea*, a 1939 usque ad 1946) est oppidum Italiae ac municipium, circiter 1 300 incolarum, in Libera Regione Valle Augustana situm. Incolae *Villanovenses* appellantur.

Insigne
-------

* Municipium Italiae*Municipium Italiae*

Fractiones
----------

Balmet, Bertolaz, Bruillen, Champagne, Champagnole, Champleval, Champlong-Dessus, Champlong-Martignon, Champlong-Rosaire, Champlong-Vaillon, Champrotard, Chavonne, La Cloutraz, La Côte, La Crête, Croix-Blanche, Cumiod, Montovert, Peranche, Saburey, Saint-Roch, Trépont, Véreytaz.

Municipia finitima
------------------

* Arvarium (seu Arverium) (hodie vulgo *Arvier*),
* Aimivilla (Aimi Villa) (hodie vulgo *Aymavilles*),
* Inter Aquas (hodie vulgo *Introd*),
* Fanum Sancti Nicolai Augustensium (hodie vulgo *Saint-Nicolas*),
* Fanum Sancti Petri Augustensium (hodie vulgo *Saint-Pierre*),
* Savarantia Vallis (hodie vulgo *Valsavarenche*).

Nexus interni
-------------

* Vallis Augustana,
* Augusta Praetoria.

Nexus externi
-------------

* Situs Publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Villanovam Augustensem** spectant. |

Pinacotheca
-----------

* Collocatio finium Municipii Villanovae Augustensis in Libera Regione Vallis Augustanae.Collocatio finium Municipii Villanovae Augustensis in Libera Regione Vallis Augustanae.

Notae
-----

1. ↑  J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3
2. ↑  G. Casalis, *Dizionario geografico storico-statistico-commerciale degli stati di S. M. il Re di Sardegna* (Taurinis: Maspero, 1833-1856)
*Vide etiam paginam discretivam:* Rostovia (discretiva)


Wikidata Rostovia
Res apud Vicidata repertae:Rostovia: insigneRostovia: insigne
*Civitas*: Russia  
*Locus*: 57°11′0″N 39°25′0″E  
*Numerus incolarum*: 30 943  
*Zona horaria*: UTC+3  
Situs interretialis  
*Nomen officiale*: Ростов
**Gestio**

*Procuratio superior*: Q21195800  

**Geographia**

*Superficies*: 31 chiliometrum quadratum  

**Coniunctiones urbium**

*Urbes gemellae*: Stevens Point, Elektrostal  

**Rostovia** (Russice Ростов, tr. *Rostov*), etiam **Rostovia Magna** (Russice Ростов Великий, tr. *Rostov Velikij*) vocatur, urbs est in regione Iaroslaviensi Russiae, ad lacum Nero sita. Urbi multa monumenta historica architecturae adsunt. Rostovia nonnullas officinas habet atque stationem ferriviariam nomine "Rostovia Iaroslaviensis" (Russice Ростов Ярославский, tr. *Rostov Jaroslavskij*). Circa 31 milia hominum urbem incolunt (anno 2017).

Historia
--------

Cremlinum Rostoviae, saeculo septindecimo ut habitatio metropolitae constructum
Rostovia est antiqua: annus eius mentionis primae in chronica est 862. Maximi valoris urbs Rutheniae euroborealis erat. Ad annum 1125, fuit metropolis ducatus, qui in interamnio Rhae et Occae saeculis decimo–tertio decimo exsistebat, et cuius capita dein fuerunt Susdalia et, ab anno 1157, Volodimiria. Anno 1207, Rostovia facta est caput ducatus sui iuris. Anno 1238, expugnata est a Mongolo-Tartaris. Anno 1474, ducatus Moscoviensis Rostoviam adiunxit. Anno 1608, urbs destructa est a copiis Poloniae Lituaniaeque (quae invasio hostium fuit ultima in historia Rostoviae).

Annis 1589–1788, Rostoviae erat sedes metropolitae. Urbs olim fuit valens commercii sedes (saeculis duodevicensimo undevicensimoque mercatus celeber ibi exsistebat), saeculo undevicensimo etiam holitoriae culturae Russicae sedes.

Notae
-----

1. ↑  I. Hofmannus, *Lexicon universale*, p. 278

Fontes
------

* Pagina de Rostovia *Encyclopaediae Sovieticae Magnae* editionis tertiae **(Russice)**
* Pagina Vicipaediae Russicae de Rostovia

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Rostoviam** spectant. |

|  |  |
| --- | --- |
|  | **Situs geographici et historici:** *Locus*: 57°11′0″N 39°25′0″E • *GeoNames* • Store norske Lexikon • Большая российская энциклопедия • Encyclopædia Britannica |

* Pagina de Rostovia *Encyclopaediae Russicae Magnae* **(Russice)**
**Tiberius Veturius Calvinus** (quando natus, quando mortuus sit, nescimus) vir publicus Romanus plebeius quarti saeculi a.C.n. fuit.

Cursus honorum
--------------

Veturius anno 334 a.C.n. primum consul Romanus electus est, una cum Spurio Postumio Albino. Ambo consules in Sidicinos milites duxerunt. Qui autem et Samnium auxilio vocaverunt. Itaque a consulibus dictator Publius Cornelius Rufinus et magister equitum eius Marcus Antonius nominati sunt. Sed *religio deinde incessit vitio eos creatos; magistratu se abdicaverunt*. 

Anno 321 Veturius iterum consul creatus est, iterum cum Albino. Eo anno consulibus apud Furculas Caudinas a Samnitibus insidiae paratae sunt. Ab omnibus partibus circumventi non servare se potuerunt, nisi condiciones turpes hostium acciperent: Omnia arma tradidere et sub iugum a Samnitibus positum transire coacti sunt et quasi nudati domum redierunt. Domo autem magistratu se abdicaverunt atque dictator Quintus Fabius Ambustus et magister equitum Publius Aelius Paetus nominati sunt. Senatus populusque propter condiciones indutiarum eas non acceperunt, sed anno sequenti Veturium Samnitibus tradiderunt. Sed hi Veturium domum remiserunt. Romani autem huius cladis numquam obliti et Samnites maximo odio persecuti sunt.

Nexus externi
-------------

Biographia brevis in pagina imperiumromanum.org (lingua Theodisca)

Notae
-----

1. ↑  Titus Livius, ab urbe condita, VIII 17
2. ↑  op.cit. IX 1-7

|  |  |  |
| --- | --- | --- |
| Antecessores: **M. Valerius M.f. Corvus IV et Marcus Atilius Regulus Calenus**  |  **Consul** 334 a.C.n.cumSpurio Postumio Albino | Successores: **dictator: Publius Cornelius Rufinus (magister equitum: Marcus Antonius) (*Primus annus dictatoris*)**  |



|  |  |  |
| --- | --- | --- |
| Antecessores: **Quintus Fabius Maximus Rullianus et Lucius Fulvius L.f. Curvus**  |  **Consul** 321 a.C.n.cumSpurio Postumio Albino II | Successores: **Lucius Papirius Cursor III, Quintus Aulius Q.f. Cerretanus II**  |
Forma moleculae **serotonini**
Serotonini biosynthesis, imminutio et effectus moleculares in rima synaptica
**Serotoninum** seu **5-hydroxytryptaminum** (**5-HT**) sive **enteraminum** est hormon, accurate indolaminum, quod cum dopamino, noradrenalino, et adrenalino ad complexum monoaminorum pertinet. In corpore humano a multis membris (iecore, liene, systemate nervoso centrali) effunditur.

Biochemia
---------

Synthesis biologica: **Serotoninum** ex hydroxylatione tryptophani, tum decarboxylatione 5-hydroxytryptophani fit reactionibus chemicis duabus, quibus singula enzyma attributa sunt. Denominatio internationalis communis (*INN*) 5,6,7,8-tetrahydrobiopterini sapropterinum est.
### Synthesis biochemica

Synthesis biologica serotonini gradibus duobus accidit, primo hydroxylatione tryptophani deinde decarboxylatione 5-hydroxytryptophani. 

#### Tryptophani hydroxylasis (tryptophanum)

Tryptophanum, acidum aminicum, est substantia initialis. In enzymi tryptophani hydroxylasis praesentia tryptophano grex hydroxidi (-OH, oxygenium cum hydrogenio) additur. Enzymum tryptophani hydroxylasis (TPH 1 et -solum in cerebro- TPH 2) cum cofactore Fe++ in communione cum sapropterino et oxygenio (O2) aliud acidum aminicum chemicum, quod 5-hydroxytryptophanum nominatur, format. 

#### Decarboxylasis acidorum aminicorum aromaticorum (5-hydroxytryptophanum)

5-hydroxytryptophanum tunc decarboxylasi acidorum aminicorum aromaticorum carbonii dioxidum (CO2) reddit, ideo structura acidi aminici sua perdit. Substantia chemica nova est 5-hydroxytryptaminum, sive serotoninum. Cofactor est vitaminum B6 (*PLP*, pyridoxali 5'-phosphatum).

Syndroma serotonergicum
-----------------------

Saepe syndroma hoc effectus secundarius medicamentis quae systema serotonergicum attingunt. Symptomata sunt: 

* Febris
* Symptomata generalia nervorum musculorumque (myocloni, tremor, rigiditas musculorum; capitis dolor)
* Mala mentis (delirium)

Notae
-----

1. ↑  Boularand S, Darmon MC, Ganem Y, Launay JM, Mallet J (iul). "Complete coding sequence of human tryptophan hydroxylase". *Nucleic Acids Res* **18**: 4257

Nexus interni
-------------

* Depressio (psychiatria)
* Nuclei raphes
* Systema excitans reticulare ascendens

Nexus externus
--------------

* De serotonini catabolismo
Wikidata Tiberius Hemsterhusius
Res apud Vicidata repertae:Tiberius Hemsterhusius: imagoTiberius Hemsterhusius: imago
*Nativitas*: 9 Ianuarii 1685, 8 Ianuarii 1685, 1 Februarii 1685; Groninga  
*Obitus*: 7 Aprilis 1766; Lugdunum Batavorum  
*Patria*: Res Publica Coniunctarum Provinciarum  

**Officium**

*Officium*: rector magnificus of Leiden University  
*Munus*: linguista, mathematicus, professor, philosophus  
*Patronus*: Academia Lugduno-Batava, University of Franeker, Academia Lugduno-Batava, Athenaeum Illustre Amstelodami
**Familia**

*Proles*: Franciscus Hemsterhuis  

**Memoria**

*Sepultura*: Pieterskerk  

**Tiberius Hemsterhusius** (Nederlandice *Tjebbe Hemsterhuys*) fuit philologus Nederlandicus. In Academia Lugduno-Batava docebat et rector eius erat. Edidit Pollucis *Onomasticon* (1706), Luciani colloquia etc. (1708), Aristophanis *Plutum* (1744), *Anecdota Hemsterhusiana* etc. David Ruhnkenius vitam eius composuit. Pater Francisci Hemsterhusii erat.

Nexus externi
-------------

* De Hemsterhusio in *Encyclopædia Britannica* **(Anglice)**
* De Hemsterhusio in *Lexico encyclopaedico Brockhaus et Efron* **(Russice)**

|  |  |
| --- | --- |
|  | **Lexica biographica:**  • Teuchos • Deutsche Biographie |
*Vide etiam paginam discretivam:* Tibia

Iuvenis satyrus cum tibia e Museo Lupariensi Lutetiae.
**Tibia** est instrumentum musicum, aërophonum quod inter inflatilia lignea numeratur. Tibia constat ex **tubo** ligneo aut metallico (interdum etiam osseo, eburneo, vitreo, porcellano, plastico, resinaceo, arundineo, cett.), **foraminibus** ac **ore**. Sonus fit, cum inflatus tibicinis vel tibicinae acrem contingit marginem oris, quo facto aër in caverna vibrat. Foraminibus digitis ordinatim pressis vibratio sonora aëris temperatur ita ut altitudo soni ad voluntatem variet.

Historia
--------

Veterrimae tibiae ex osse factae sunt. Forsitan homines antiquissimi tibia usi sint ad spiritus hostesve expellendos aut in venatione ad animalia imitanda.
Tribus milibus annorum abhinc tibia apud Seres nota erat. Haec tibia e ligno facta erat. Nongentis annis abhinc prima tibia in Europa occidentali inventa erat. Erat parva tibia in vexillatione musicae in exercitu adhibita. Haec tibia fistula nominatur.
Hotteterre clarus molitor tibiae saeculo MDCC tibiam emendavit ita ut ex tribus partibus constaret.

Usus
----

Tibiae adhibitae sunt in:

* Orchestra, in qua est primum aere instrumentum

Tibiae psaltes
--------------

Emmanuel Pahud, Johannes Petrus Rampal, Patricius Gallois, Severinus Gazzelloni, Andrea Griminelli

Genera
------

Tibiae in tria genera dividi possunt:

* Tibia recta sive simplex
* Tibia obliqua sive traversa.
* Tibiae (apud antiquos)

* Tibia recta.Tibia recta.
* Tibia obliqua.Tibia obliqua.

Nexus interni
-------------

* Ocarina
*Tianluoshan*Situs *Tianluoshan* in Serica
***Tianluoshan*** sive litteris Sinicis 田螺山 est locus archaeologicus vici Xiang'ao oppidique Sanqishi in agris municipii Yuyao provinciae Zhejiang in Serica. Ibi vestigia habitationis hominum culturae Hemudu qui inter annos circiter 7 000 et 5 000 a.p. vivebant, agrique ad oryzam colendam eodem aevo elaborati, reperti sunt.

Ossa animalium reperta sunt *Bubalus mephistopheles*, *Cervus nippon*, *Cervus unicolor*, *Elaphurus davidianus*, *Sus* sp. inter alia, piscium *Cyprinus carassius*, *Carassius auratus*, *Ophicephalus argus* aliorumque; semina sive fructus plantarum *Oryza* sp. *Cyclobalanopsis* sp. *Lithocarpus* sp. *Quercus* sp. *Choerospondias axillaris*, *Prunus persica*, *Prunus mume*, *Trapa* sp. *Euryale ferox* necnon aliarum. Radices duodecim fruticum *Camellia sinensis*, anno circiter 5 450 a.p. cultarum, eodem loco anno 2004 inventae sunt. Inter agros ad oryzam accommodatos semina malarum herbarum *Scirpus distigmaticus*, *Scirpus triqueter*, *Scirpus planiculmis*, *Scirpus triangulatus*, *Echinochloa* sp. *Cyperus* sp. *Fimbristylis* sp. *Eleocharis* sp. *Carex* sp. *Ceratophyllum* sp. *Najas* sp. *Potamogeton* sp. *Nymphoides* sp. *Sagittaria* sp. *Persicaria* sp. *Eclipta* sp. *Trapa* sp. *Phragmites* sp. phytolithique *Miscanthus* sp. recognita sunt.

Bibliographia
-------------

Chytra apud Tianluoshan reperta, in museo ibidem ostentata
* Dorian Q Fuller, Ling Qin, Yunfei Zheng, Zhijun Zhao, Xugao Chen, Leo Aoi Hosoya, Guo-Ping Sun, "The Domestication Process and Domestication Rate in Rice: Spikelet Bases from the Lower Yangtze" in *Science* vol. 323 (2009) pp. 1607-1610
* Yunfei Zheng, Gary W. Crawford, Xugao Chen, "Archaeological Evidence for Peach (Prunus persica) Cultivation and Domestication in China" in *PLOS one* (5 September 2014)
* Zheng Yunfei et al. "Rice fields and modes of rice cultivation between 5000 and 2500 BC in east China" in *Journal of Archaeological Science* vol. 36 (2009) pp. 2609–2616

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Tianluoshan** spectant. |

* "New discovery at the Tianluoshan site, Yuyao, Zhejiang province in 2012" (2013) apud *Chinese Archaeology*
* Sun Guoping et al. "The Tianluoshan Neolithic Site at Yuyao, Zhejiang" (2014) apud *Chinese Archaeology*
* Steven D. Owyoung, "Tianluoshan: Tea in the Neolithic Era" (2013) apud *Tsiosophy*
Wikidata Moreni
Res apud Vicidata repertae:Moreni: insigneMoreni: insigne
*Civitas*: Romania  
*Locus*: 44°58′49″N 25°38′40″E  
*Numerus incolarum*: 15 472  
*Zona horaria*: UTC+2, UTC+3  
Situs interretialis  

**Gestio**

*Praefectus*: Constantin Dinu  
*Procuratio superior*: Dâmbovița  

**Geographia**

*Superficies*: 35.14±0.01 chiliometrum quadratum  

Petroleum producitur (1920)
**Moreni** est oppidum Transsilvaniae (in Romania) 8.672 incolarum (anno 2011). Ad circulum Dâmboviţa pertinet.

Historia
--------

Vicus anno 1584 primo in actis nominatus est. Diversis nominibus notum erat: *Moarile*, *Moara Rateșului*, *Moara Nouă* vel *Moara Sasului*. Anno 1691 hic petroleum inventum est - primo loco in Romania, tertio in toto orbe terrarum. Saeculo 20 petroleum terebrationibus producitur. Anno 2003 Moreni municipium declaratum est.

Incolae
-------

Anno 2011 hic 18.687 homines habitabant, inter eos 17.453 Dacoromanorum, 10 Hungarorum, 304 Zingarorum atque 3 Germani.

Communium coniunctiones
-----------------------

* Lusitania Turres Novae, Lusitania

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Moreni** spectant. |

* Situs oppidi interretialis (Dacoromanice)

Notae
-----

1. ↑  Institutum Nationale Statistica Romaniae anno 2011
2. ↑  Pagina Moreni de communibus coniunctis
Wikidata Municipium urbanum Poetovii
Res apud Vicidata repertae:
*Civitas*: Slovenia  
*Locus*: 46°25′11″N 15°52′11″E  
*Numerus incolarum*: 23 636  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Slovenia  

**Geographia**

*Superficies*: 66.7 chiliometrum quadratum  
*Territoria finitima*: Municipality of Destrnik, Municipality of Juršinci, Municipality of Dornava, Municipality of Markovci, Municipality of Videm, Municipality of Hajdina, Municipality of Starše, Municipality of Duplek, Municipality of Lenart  

**Coniunctiones urbium**

*Urbes gemellae*: Achrida  

**Municipium urbanum Poetovii** (alia nomina: *Municipium urbanum Poetovionis*) (Slovenice: *Mestna občina Ptuj*; Theodisce: *Pettau*) est municipium urbanum Sloveniae cui caput est urbs Poetovium. Municipium in regione statistica Transdravania et in provincia historica  Styria situm. Incolunt municipium 23.530 (anno 2020).

Vici et loci in Municipio urbano
--------------------------------

* **Poetovium** (**Poetovio** *-onis*) - Urbs caput municipii urbani.

*Grajena, Grajenščak, Kicar, Krčevina pri Vurbergu, Mestni Vrh, Pacinje, Podvinci, Spodnji Velovlek, Spuhlja*.

Notae
-----

1. ↑  Vide: Poetovium
2. ↑  Vide: Poetovium

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Municipium urbanum Poetovii** spectant. |

|  |  |
| --- | --- |
|  | **Situs geographici et historici:** *Locus*: 46°25′11″N 15°52′11″E • *OpenStreetMap* • *GeoNames* |

* Proprius municipii situs interretialis
|  |  |
| --- | --- |
|  | **Cave: notitiae huius paginae nec praescriptiones nec consilia medica sunt.** |

Biopsia intestini tenue morbum coeliacum ostendens
**Morbus coeliacus** est morbus autoimmunitatis apparatus digestorii qui in quadam glutinis reiectione consistit. Quae glutinis reiectio gradus admittit. Maiore minoreve repudiatione secundum singulos casus, intestina hominis glutinis praesentiam non sustinent.

Gluten
------

Gluten est quaedam proteinorum permixtio, quae invenitur in endospermate granorum quorundam (tritici, hordei, secalis cerealis) et ideo in cibis et potibus ex his granis confectis (pastis, placentis, laganis, collyris, libis, panibus, cerevisiis, vodcis, vischiis).

Avena autem, ex ipsa natura, gluten non continet, sed quia in plerisque orbis regionibus conseritur, conservatur et cum granis gluten continentibus contrectatur, gluten sibi parit ex contactu. Aliquibus tamen in regionibus, avena a glutine libera iam affertur.

Nomen et morbi signa
--------------------

Adiectivum *coeliacum* venit a verbo Graeco *κοιλία* ('sinum ventris' vel 'ipsum ventrem'). Morbus ergo coeliacus afficit intestina.

Intestinis ita affectis, organismus magna cum difficultate haurit alimentorum nutrimenta, vitamina, salia, aquam. Sunt signa morbi coeliaci: alvi profluvium, faeces cum adipe, vomitus, crura inflata, debilitatio sanguinis, cutis mutata, ungues infirmi, pili delapsi, deminuta fertilitas, circulus menstruus immutatus, indicia nutritionis infirmae.

Cognitio morbi
--------------

Quoniam morbi coeliaci signa varia sunt necnon saepe cum aliis morbis coniunguntur, morbus coeliacus ex una sanguinea examinatione certo dignoscitur. Hic morbus apparet in primis aetatis annis, quando pueri coeperunt illa sumere alimenta, quae gluten continent. Si vero cognitio morbi differtur, puer vitiose adolescit. Morbus coeliacus etiam in adultis apparet, cum maiore vel minore reiectione glutinis.

Cura morbi
----------

Praecipua morbi coeliaci cura est abstinentia a glutine sumendo. Quando haec proteinorum permixtio excluditur a cibis et potibus, morbi signa evanescunt. Verumtamen, quoniam morbus coeliacus numquam tollitur omnino, coeliaci viri et feminae debent, per totam vitam, sustinere victus rationem, id est, debent substituere illa alimenta illosque potus, qui gluten habent.

Contra morbum coeliacum quidam medici praecipiunt medicamentum, quod dicitur dipropionatum betametasonae cum phosphato dissodico betametasonae. Sed nemo per se sine praecipiente medico sumat medicamentum, augeat vel minuat portionem, aut nesciente medico usum praescriptum tollat.

Notae
-----

1. ↑  "Morbus coeliacus[*nexus deficit*]" apud *Stetoskop*
2. ↑  "Sed hic quidem morbus ... coeliacus a Graecis nominatur": Celsus, *De medicina* 4.xii = 4.19.1

Bibliographia
-------------

* Christianus Immanuel Loescher, *Dissertatio medica inauguralis de morbo coeliaco singulari a Cornelio Celso descripto*. Wittebergae: Dürr, 1765
* Io. Georgius Henricus Uhthoff, *Dissertatio inauguralis medica de morbo coeliaco eiusque genuina notione*. Goettingae, 1787 (Textus apud *Google Books*)